ANC onverdraagsaam en kortsigtig oor taal | Maroela Media
Pleidooie van opposisiepartye en groeperings uit die Afrikaanse kultuurhuishouding dat vier tale in ag geneem word sodat Afrikaans darem ‘n redelike kans het in gebiede waar die taal sterk staan, het op dowe ore geval. Die ANC-fraksie se houding dui allesbehalwe op versoening. ‘n Toegewing ten opsigte van vier tale sou juis die gemoedere gekalmeer het en uiteindelik bygedra het tot versoening rondom een van die grootste twisappels in die land, het die hoof uitvoerende beampte van die SA Akademie, prof. Jacques van der Elst, gesê. Afrikaanse organisasies is ‘n ruk gelede by die eerste sitting van die portefeuljekomitee se openbare besprekings oor die wet met groot welwillendheid ontvang met die versekering dat “Afrikaans niks te vrese het nie”. Gister se besluit kom eintlik as ‘n skok en ‘n beroep word op die Staatspresident gedoen om tussenbeide te tree. Indiwidue – in hierdie geval Afrikaans-sprekendes – se grondwetlike regte word eintlik aangetas. ‘n Gesprek op kort termyn met die ANC is reeds deur die Akademie in samewerking met die Afrikaanse Taalraad aangevra.
(*persverklaring deur die Suid-Afrikaanse Akademie vir Wetenskap en Kuns)
Meer oor die skrywer: Jacques van der Elst
Prof. Jacques van der Elst was die voormalige hoof van die Departement Afrikaans en Nederlands, PU vir CHO (tans NWU) en is tans direksielid van Akademia.
Juandré Kruger – lank leef die koning!
Dit is verbasend dat die Akademie “geskok” is deur die optrede van die ANC-fraksie binne die portefeuljekomitee. Die feit dat die vyandige klousules hoegenaamd in konsepvorm verskyn het, moes alreeds aangedui het dat hefaan voorlê. Dat ‘n versugting na “versoening” uitgespreek word, dui ook aan dat die Akademie in ‘n ander Suid-Afrika as die res van ons verkeer het gedurende die afgelope dekade. Dalk die wonderlike “nuwe Suid-Afrika” met sy Madiba, wigte en teenwigte wat so sonder ophou opgedis word op ons kampusse en deur ons media? Die tekortkominge wat hofgedinge het as instrument vir beregtiging in Suid-Afrika word duidelik… Lees meer »